પણ હમણાં પોતાની ચીંતા કરવાનો વખત ન્હોતો, ભરત પટેલ અને ગીરીશ સિંઘલે એક હાથમાં પોતાના હથિયાર પકડયા અને બીજા હાથે ઈજાગ્રસ્તોને બહાર કાઢવાની શરૂઆત કરી આ વખતે સાથે રહેલા કમાન્ડોને એલર્ટ રહેવાની સુચના આપી, એકઝીબીશન સેન્ટરના ત્રણ હોલ છે, સિંઘલ અને ભરત પટેલે એક પછી એક ત્રણે હોલમાં રહેલા જીવતા લોકોને બહાર કાઢયા અને સ્થાનિકોની મદદ લઈ લાશો પણ હટાવી લીધી, લઘભઘ અર્ધો કલાકમાં ત્રણ હોલ ખાલી થઈ ગયા, સ્વામીની જાણકારી પ્રમાણે બે વ્યકિતઓ હતી અને મરનારને જે ગોળીઓ વાગી હતી તે પ્રમાણે મંદિરમાં ધુસી આવેલા લોકો પાસે એ કે 47 રાયફલ હતી આ ઉપરાંત તેમણે હેન્ડ ગ્રેનેડ પણ ફેંકાય હતા તે પણ જોઈ શકાતુ હતું ગીરીશ સિંઘલને પરિસ્થિતિ સમજતા વાર થઈ નહીં તેઓ સમજી ગયા કે આ ટેરેરીસ્ટ એટેક છે.